Vinio de Kuhl

Vinio de Kuhl (Vini kuhlii), konata ankaŭ kiel Lorio de Kuhl aŭ Rimatara lorio, estas specio de papagaj birdoj, en la familio Psittaculidae. Ĝi estas unu el kelkaj specioj de lorioj de la genro Vini troveblaj en insuloj tra Suda Pacifiko. Nicholas Aylward Vigors nomis ĝin kuhlii en 1824 laŭ Heinrich Kuhl, germana ornitologo kies esplorado pri papagoj Conspectus psittacorum estis aperinta en 1819.

Aspekto
eta|maldekstre|210ra|Kontrasto inter ruĝa fronta koloro kaj verdaj supraj partoj.
Ĝi estas rapide fluganta lorio kun vigla plumaro; verdaj dorso, flugiloj kaj krono, bluaj nuko kaj kruroj kaj brilruĝaj malsupraj flankoj kaj vangoj. La averaĝa longo estas 19 centimetroj kaj la averaĝa pezo estas 55 gramoj.

Habitato
La vivejo de la Kuhl-lorio estas naturaj tropikaj humidaj malaltebenaĵaj arbaroj kaj plantejoj. Kiel ĉiuj Vini-lorioj, ĝi estas nektaromanĝulo, kaj havas brosecan langon por akiri la nektaron. En insuloj senigitaj je indiĝenaj arbaroj kaj kovritaj per vastaj kokosplantejoj, ĝi troviĝas ekskluzive en tiuj areoj. Ĝi iam ĉeestis en la Kukinsuloj, sed nun limiĝas al insuloj de Franca Polinezio (trovebla nur sur la insulo Rimatara) kaj estis enkondukita en Kiribato. Ĝi estis reenkondukita al Atiu, en la Kukinsuloj, en 2007.

 Minacoj 
En la Kukinsuloj, la Kuhl-lorio estas ekspluatita pro siaj ruĝaj plumoj. Ili ankaŭ estas kaptitaj por la internacia birda komerco. Nigraj ratoj estis enkondukitaj en sian indiĝenan teritorion fare de eŭropanoj kaj nun estas predantoj de la lorio. La birdo ankaŭ alfrontas konkurencon kaj la ĝenojn de nestoj fare de la ordinara minao.

Referencoj

 Juniper & Parr (1998) Parrots: A Guide to Parrots of the World; .
 Forshaw (2006) Parrots of the World: An Identification Guide; .
 Arndt, Thomas (2001): Lexicon of Parrots. Arndt Verlag
 Chong F, Kape J. (2010). "'Ia ora te 'Ura! Vive le 'Ura! 'Ura, un tres bel oiseau endemique de Rimatara menace", Bulletin de la Société des Études océaniennes, (319): 10–33. Menciita en  Volume 311 en 


Eksteraj ligiloj

 Rimatara lorikeet Vini kuhlii species factsheet ĉe Datazone by BirdLife
 Foto de Rimatara lorikeet

Kategorio:Papagoformaj
Kategorio:Papagedoj
Kategorio:Birdoj de Oceanio